ཉེ་ལམ།གསར་འགོད་པས་མཚོ་སྔོན་གྱི་བོད་རིགས་འདུས་སྡོད་ས་ཁུལ་དུ་བརྟག་དཔྱད་ཞིབ་འཇུག་བྱེད་སྐབས།བོད་ཁུལ་གྱི་འབྲོག་པ་རྣམས་གཏན་སྡོད་བཟོ་སྐྲུན་བརྒྱུད་ནས་མཁར་གྲོང་དུ་གནས་སྤོར་བྱེད་པ་དང་།འབྲོག་ཁུལ་གྱི་ཐོན་སྐྱེད་འཚོ་བའི་ཆ་རྐྱེན་ལེགས་བཅོས་བྱེད་པ་བཅས་ནི་སྐྱེ་ཁམས་ཕྱུགས་ལས་ལ་ཡར་སྐུལ་བྱེད་པར་བྱེད་ནུས་དང་དོན་སྙིང་གལ་ཆེན་ལྡན་པ་དང་།བོད་རིགས་འདུས་སྡོད་ས་ཁུལ་གྱི་དཔལ་འབྱོར་སྤྱི་ཚོགས་འཕེལ་རྒྱས་དང་།དམངས་འཚོ་ལེགས་བཅོས་བྱེད་པར་ཡར་སྐུལ་བྱེད་པའི་བྱེད་ཐབས་གལ་ཆེན་ཏུ་གྱུར་ཡོད།འབྲོག་པའི་གཏན་སྡོད་བཟོ་སྐྲུན་ལག་བསྟར་བྱེད་པའི་ཁྲོད་མ་དངུལ་གཅིག་བསྡུས་བྱེད་པར་དཀའ་ཁག་ཡོད་པ་དང་།ཆ་ཚང་སྒྲིག་ཆས་ཀྱི་འགན་སྲུང་མི་འདང་བ།རྗེས་མཐུད་ཐོན་ལས་འཕེལ་རྒྱས་འཐུས་མི་ཚང་བ་སོགས་ཀྱི་གནད་དོན་སྔར་བཞིན་ནུས་ཤུགས་ཡོད་དགུས་ཐག་གཅོད་བྱེད་དགོས་པས།འབྲེལ་ཡོད་མི་སྣས་ཡུལ་བབ་དང་བསྟུན་ནས་ཐོན་ལས་འཕེལ་རྒྱས་ཀྱི་བགྲོད་ལམ་བཙལ་དགོས་པའི་བསམ་འཆར་བཏོན།